陶諧

陶諧（），字世和，號南川，浙江會稽縣（今紹興）陶堰人，明朝政治人物，同進士出身。

生平
弘治八年（1496年）鄉試第一（解元），次年聯捷丙辰科進士。，改庶吉士，授工科給事中。正德元年（1506年）上疏彈劾劉瑾亂政，下罪但釋放。此後出理邊儲，因工科掌印無人，署工科都給事中。因劉瑾誣陷，下詔獄，被斥為民。旋榜為奸黨，又誣陷其巡視十庫時缺布不奏，械至闕下行杖刑，被謫戍肅州。劉瑾被誅後，釋放歸鄉。

嘉靖元年（1522年）復官，历江西僉事，三年九月轉河南管河副使。六年六月升任河南右參政，八年平定潞州青羊山賊，七月升河南右布政使，轉左布政使。十年二月升任右副都御史，提督南贛汀韶登處軍務。十一年三月升兵部右侍郎兼左僉都御史，總督兩廣軍務，并抵禦海寇陳邦瑞、許折桂等入犯。因母喪去職，服除，嘉靖十八年（1539年）十一月起為兵部左侍郎，管本部右侍郎事。二十年四月，九廟災，自陳致仕歸鄉。嘉靖二十五年卒，享年七十三，贈兵部尚書。隆慶初年（1567年）諡莊敏清·张廷玉等，《明史》（卷203）：陶諧，字世和，會稽人。弘治八年鄉試第一。明年成進士，選庶吉士，授工科給事中。請命儒臣日講大學衍義，孝宗嘉納之。正德改元，劉瑾等亂政。諧請以瑾等誤國罪告先帝，罪之勿赦。瑾摘其譌字令對狀，伏罪乃宥之。帝命中官崔杲等往江南、浙江織造，杲等復乞長蘆鹽引。諧再疏爭，皆不聽。諧當出理邊儲，以工科掌印無人，請俟行日遣官代署。瑾遂中諧，下詔獄廷杖，斥為民。旋榜為奸黨。又誣以巡視十庫時缺布不奏，復械至闕下杖之，謫戍肅州。瑾誅，釋還鄉，其黨猶用事，竟不獲召。嘉靖元年復官。未至，除江西僉事，轉河南管河副使。命沿河植柳，傍藝葭葦，有事採以為埽。總理都御史請推行之諸道，歲省費鉅萬。遷參政，歷左、右布政使，皆在河南。久之，擢右副都御史，提督南、贛、汀、漳軍務。疏言：「守令遷太驟，宜以六年為期。言官忤旨，當優容。養病官才力堪任者，毋終棄。」時南京御史馬敭等劾王瓊被逮，而新例養病久者率不復收敍，故諧以為言。又奏：「今天下差徭煩重。既有河夫、機兵、打手、富戶、力士諸役，乃編審里甲，復徵曠丁課及供億諸費。乞皆罷免。」帝採納之。尋遷兵部右侍郎，總督兩廣軍務。海寇陳邦瑞、許折桂等突入波羅廟，欲犯廣州，為指揮李所蹙。邦瑞投水死，折桂還所執指揮二人，乞就撫。諧居折桂等東莞，編為總甲，使約束其黨五百人為新民。兵部以降賊羣聚，恐乘隙為變，令解散其黨。已，陽春賊趙林花等攻城，與德慶賊鳳二全相倚為患，諧討破百二十五砦。帝曰：「諧功足錄，第前縱患者誰？」乃僅賚銀幣。瓊山沙灣洞賊黎佛二等殺典史，諧復剿平。為總督三年，俘斬累萬。母憂歸。起兵部左侍郎。九廟災，自陳致仕歸。卒，贈兵部尚書。隆慶初，諡莊敏。。

 家族 
原籍台州，自台徙会稽之陶家堰。曾祖陶士成；祖父陶壽；父陶慥，義官。母章氏，封太淑人。具庆下。三子：长子师善、次子师贤皆国子生；次师盖。孫陶大壮，中顺天乡试；次大原、大升、大受、大临、大节、大成、大恒、大晋、大猷、大钦、大典。陶大順，官至廣西巡撫。陶大臨，榜眼，官至吏部侍郎。曾孫陶允淳，尚宝司丞，与父大顺同科进士。

参考文献

 延伸阅读 


Category:明朝浙江鄉試解元
Category:明朝庶吉士
Category:明朝工科给事中
Category:明朝工科都給事中
Category:明朝兵部侍郎
Category:明朝兩廣總督
Category:明朝南贛巡撫
Category:明朝副都御史
Category:明朝河南布政使
Category:明朝河南按察司副使
Category:明朝江西按察司僉事
Category:明朝河南布政使司参政
Category:绍兴人
X
Category:諡莊敏